آوروپا فوتبولونون کلوب‌لار سویه‌سین‌دکی بیر نؤمره‌لی تشکیلاتی UEFA شامپیونلار لیگینده E F G H قروپ‌لاریندا 8 قارشیلاشما اویناندی.
تورک داور جونیت چاکیرین ایداره ائتدیگی موسابیقه‌ده آلمانیانین تمثیلجیسی بایر لورکوزن قوناق اینگیلیس نماینده‌سی تاتنهام  ایله 0-0 برابره قالدی.
ائو صاحبی بایرلورکوزن-ده میللی فوتبولچو هاکان چالهان اوغلو 45 دقیقه‌ده اوینایارکن، 21-جی دقیقه‌ده جونیت چاکیر‌دان ساری کارت گؤردو. دیگر میللی فوتبولچو عمر تورپاق ایسه 90 دقیقه ساحه‌ده قالدی.
کئچن مؤوسوم اینگیلتره  بیرینجی لیگینده شامپیون اولان و اوئفا شامپیونلار لیگینه ایلک دفعه قاتیلان لیستر‌سیتی  قروپونداکی اوچونجو موسابیقه‌سینی‌ده گول بوراخما‌دان قازاندی.
لیسترسیتی قوناق ائتدیگی دانیمارکانین نماینده‌سی کپنهاگ تیمی‌نی 40-جی دقیقه‌ده ریاد ماهرزین آتدیغی قوللا 1-0 حسابیلا مغلوب ائتدی.
F قروپوندا، بوروسیا دورتموند سفرده پرتغال نماینده‌سی اسپورتینگ لیسبون-و 2-1 حسابیلا مغلوب ائتدی.
قروپون دیگر موسابیقه‌سینده ایسه رئال مادرید قوناق ائتدیگی لهستانین لژیا ورشو تیمینی 5-1 حسابیلا ایله اوددو.
دونن آخشام اوینانان موسابیقه‌لرین نتیجه لری بئله دیر:
E قروپو
زسکا مسکوا (روسیا) - موناکو (فرانسا) 1-1
بایر لورکوزن (آلمانیا) - تاتنهام (اینگیلتره ) 0-0
F  قروپو
اسپورتینگ لیسبون (پرتغال) - بورسیا دورتموند (آلمانیا) 1-2
رئال مادرید (اسپانیا) - لژیا ورشو (لهستان)  5-1
G  قروپو
لستر سیتی (اینگیلتره) - کپنهاگ (دانمارکا) 1-0
بروژ (بلژیک) - پورتو ( پرتغال) – 1-2
Hقروپو
دینامو زاگرب (کرواسی) - سویا (اسپانیا) 0-1
المپیک لیون (فرانسا) - یوونتوس (ایتالیا) 0-1
